ബ്ലൂടൂത്ത് ചെരിപ്പിട്ട് കോപ്പിയടിക്കാന് ശ്രമം രാജസ്ഥാനില് പന്ത്രണ്ട്പേര് അറസ്റ്റില് ജയ്പൂര്: അധ്യാപക യോഗ്യതാ പരീക്ഷയെഴുതാനായി ബ്ലൂടൂത്ത് ഘടിപ്പിച്ച ചെരുപ്പ് ധരിച്ചെത്തിയ അഞ്ച് പേര് പോലീസ് പിടിയില്.അറസ്റ്റിലായവരില് മൂന്ന് പേരും രണ്ട് സഹായികളും ബിക്കാനിറില് അറസ്റ്റിലായി.കോപ്പിയടിയുമായി ബന്ധപെട്ട് 7 പേരെ സംസ്ഥാനത്തിന്റെ വിവിധ ഭാഗങ്ങളില് നിന്ന് അറസ്റ്റ് ചെയ്തിട്ടുണ്ട്. 16.5 ലക്ഷം പേരെഴുതിയ റീറ്റ് രാജസ്ഥാന് എലിജിബിളിറ്റി എക്സാമിനേഷന് ഫോര് ടീച്ചേഴ്സ് പരീക്ഷിയിലാണ് വ്യാപക കോപ്പിയടി ശ്രമം നടന്നത്.ഞായറാഴ്ചയാണ് സംസ്ഥാനത്തുടനീളം കടുത്ത സുരക്ഷാ നടപടികളോടെ പരീക്ഷ നടന്നത്. എന്നാല് ഇത്തരത്തിലുള്ള അട്ടിമറി സാധ്യതകള് മുന്നില്കണ്ട് റീറ്റ് പരീക്ഷ നടക്കുന്ന പ്രദേശത്ത് സര്ക്കാര് ഇന്റര്നെറ്റ് സേവനം നിര്ത്തലാക്കിയിരുന്നു.അതേസമയം ഗാങ്ഷഹര് ബസ് സ്റ്റാന്ഡില് പോലീസ് നടത്തിയ പരിശോധനയിലാണ് ചെരുപ്പിനുള്ളില് ബ്ലൂടൂത്ത് ഒളിപ്പിച്ച ഉദ്യോഗാര്ത്തികളെ കണ്ടെത്തിയത്.